RO    RO 
 
 
 COMISIA  
EUROPEANĂ   
Bruxelles, 10.3.2015  
COM(2015) 126 final  
2013/0165 (COD)  
  
COMUNICARE A COMISIEI CĂTRE PARLAMENTUL EUROPEAN  
 
în conformitate cu articolul 294 alineatul (6) din Tratatul privind funcţionarea 
Uniunii  Europene  
 
privind  
poziția Consiliului referitoare la adoptarea unui regulament al Parlamentului European 
și al Consiliului privind cerințele de omologare de tip pentru instalarea unui sistem 
eCall la bordul vehiculelor și de modificare a Directivei 2007/46/CE   
RO 2   RO 2013/0165 (COD)  
COMUNICARE A COMISIEI CĂTRE PARLAMENTUL EUROPEAN  
 
în conformitate cu articolul 294 alineatul (6) din Tratatul privind funcţionarea 
Uniunii  Europene  
 
privind  
poziția Consiliului referitoare la adoptarea unui regulament al Parlamentului European 
și al Consiliului privind cerințele de omologare de tip pentru instalarea unui sistem 
eCall la bordul vehiculelor și de modificare a Directivei 2007/46/CE  
1. CONTEXT  
Data transmiterii propunerii către Parlamentul European și Consiliu 
[documentul COM(2013) 316 final – 2013/0165 (COD)]:  13 iunie 2013  
Data avizului Comitetului Economic și Social Europ ean: 19 septembrie 2013  
Data avizului Autorității Europene pentru Protecția Datelor:  
Data avizului Parlamentului European la prima lectură:  29 octombrie 2013  
26 februarie 2014  
Data adoptării poziției Consiliului:  2 martie 2015  
2. OBIECTIVUL  PROPUNERII  COMISIEI  
Scopul propunerii Comisiei este de a face obligatorie instalarea sistemului eCall la bordul 
vehiculelor pentru noi tipuri de automobile și camionete în cadrul omologării de tip a 
autovehiculelor, ceea ce ar impune cerința ca vehiculele respective să fie construite de așa 
manieră încât să se asigure ca în cazul unor accidente rutiere grave să se declanșeze automat 
un apel de urgență la numărul comun european pentru apeluri de urgență 112. Acest lucru va 
contribui în mod semnificativ la reducerea num ărului de vătămări grave și de decese în astfel 
de accidente.  
3. OBSERVAȚII  PRIVIND  POZIȚIA  CONSILIULUI  
3.1. Observații generale  
Comisia salută acordul politic asupra unui text de compromis încheiat la 1 decembrie 2014 de 
către Consiliu și Comisia IMCO a P arlamentului. Adoptarea poziției Consiliului la prima 
lectură și votul în plen în cadrul Parlamentului în aprilie sau mai 2015 ar trebui să conducă la 
adoptarea definitivă a textului. Din perspectiva Comisiei, compromisul la care s -a ajuns este 
rezonabil ș i poate fi sprijinit.  
3.2. Observații privind amendamentele adoptate de Parlamentul European  
3.2.1.  Amendamentele Parlamentului European incluse integral, parțial sau în principiu în 
poziția Consiliului la prima lectură  
Poziția Consiliului la prima lectură include marea majoritate a amendamentelor introduse de 
Parlamentul European, în special majoritatea considerentelor suplimentare propuse, referirea 
RO 3   RO explicită la sistemul eCall bazat pe numărul 112 instalat la bordul veh iculelor, precum și 
cerința ca sistemul eCall să fie instalat în mod permanent în interiorul vehiculului și să emită 
o avertizare către ocupanții vehiculului în cazul apariției unei defecțiuni grave a sistemului.  
Consiliul a introdus, de asemenea, cerințe  suplimentare în domeniul protecției vieții private și 
a datelor în ceea ce privește neutilizarea datelor cu caracter personal pentru alte scopuri și 
păstrarea datelor doar în măsura în care sunt strict necesare pentru funcționarea sistemului 
eCall. Dispoz ițiile au devenit chiar mai detaliate după integrarea unui număr mare dintre 
amendamentele adoptate de Parlamentul European în acest sens (de exemplu, eliminarea 
automată și continuă a datelor, netransmiterea datelor în afara vehiculului înainte de 
declanș area apelului eCall, nerealizarea niciunui schimb de date între sistemele instalate la 
bordul vehiculelor etc.). Mai mult, pe baza unei evaluări a fiecărei cerințe individuale, s -a 
ajuns la un compromis rezonabil în ceea ce privește o utilizare coerentă at ât a actelor delegate, 
cât și a actelor de punere în aplicare. Acest lucru poate fi sprijinit de către Comisie.  
În plus, Consiliul a limitat perioada de delegare la 5 ani de la intrarea în vigoare a 
regulamentului, fără posibilitatea unei reînnoiri tacite . Ulterior, drept compromis, acesta a 
acceptat posibilitatea unei astfel de prelungiri tacite. Deși Comisia ar prefera o perioadă de 
delegare nelimitată, această soluție poate fi sprijinită ca făcând parte din pachet.  
Cu privire la accesibilitatea sistemu lui eCall pentru operatorii independenți în scopul reparării 
și întreținerii, Consiliul a introdus o legătură cu dispozițiile Regulamentului (CE) 
nr. 715/2007, precum și posibilitatea ca producătorii să perceapă o taxă, convenind în același 
timp, de asemen ea, asupra clarificării suplimentare propuse de Parlamentul European, și 
anume că o astfel de taxă ar trebui să fie rezonabilă și nu ar trebui să depășească o valoare 
nominală. Dat fiind faptul că această soluție nu se îndepărtează de normele UE aplicabile  
privind accesul operatorilor independenți, Comisia poate să o sprijine ca făcând parte din 
pachet.  
Consiliul a acceptat amendamentul Parlamentului European care solicită Comisiei să 
evalueze, ca urmare a unui studiu privind costurile și beneficiile și a unei largi consultări cu 
părțile interesate, necesitatea unor cerințe în ceea ce privește o platformă interoperabilă, 
standardizată, sigură și cu acces liber și, după caz, să adopte o inițiativă legislativă pe baza 
cerințelor respective. Acest aspect nu a făcut parte din propunerea inițială a Comisiei, dar 
poate fi sprijinit ca făcând parte din pachet.  
Consiliul a aprobat, de asemenea, amendamentul Parlamentului European care cere Comisiei 
să exploreze posibilitățile de a extinde domeniul de aplicare al reg ulamentului pentru a 
cuprinde alte categorii de vehicule, cum ar fi vehiculele motorizate cu două roți, vehiculele 
grele de marfă, autobuzele și autocarele, precum și tractoarele agricole și, după caz, să 
prezinte o propunere în acest sens. Acest lucru poa te fi sprijinit de către Comisie.  
Clarificările aduse de Consiliu și Parlament la redactarea textului Comisiei pot fi, de 
asemenea, sprijinite.   
3.2.2.  Amendamentele Parlamentului European care nu sunt incluse în poziția Consiliului 
la prima lectură  
Consi liul a considerat că amendamentele Parlamentului European potrivit cărora statele 
membre trebuie să raporteze cu privire la disponibilitatea infrastructurii eCall, iar Comisia 
trebuie să ia măsurile adecvate pentru a asigura că această infrastructură va fi  instalată la timp 
nu sunt adecvate în cadrul unui articol de regulament privind cerințele de omologare de tip. 
Cu toate acestea, Consiliul a recunoscut că este esențial să se finalizeze în prealabil 
modernizarea coordonată a rețelelor publice de comunicaț ii mobile fără fir pentru efectuarea 
de apeluri eCall și a centrelor de preluare a apelurilor de urgență (PSAP) pentru primirea și 
RO 4   RO gestionarea apelurilor eCall și a inclus textul corespunzător în considerente. Acest lucru este 
sprijinit de către Comisie. A ceeași abordare a fost pusă în aplicare în ceea ce privește 
amendamentul Parlamentului European care cere ca sistemul eCall bazat pe numărul 112 să 
facă obiectul unei inspecții tehnice periodice.  
3.3. Noi dispoziții introduse de Consiliu și poziția Comisie i 
Consiliul a introdus o serie de amendamente tehnice, în special pentru a clarifica exceptarea 
din domeniul de aplicare a vehiculelor produse în serii mici, a vehiculelor omologate 
individual și a vehiculelor care, din motive tehnice, nu pot fi echipate c u un sistem eCall. El a 
prevăzut, de asemenea, acordarea unei împuterniciri Comisiei de a adopta acte delegate pentru 
a identifica vehiculele care trebuie să fie exceptate. Acest lucru poate fi sprijinit.  
În plus, Consiliul a adăugat dispoziții specifice p rivind coexistența unor servicii eCall 
asigurate de terți (TPS eCall - „third party eCall services”) cu sistemul eCall bazat pe numărul 
112. Aceste dispoziții asigură faptul că toate vehiculele sunt echipate în mod obligatoriu cu 
sistemul eCall bazat pe nu mărul 112 și că acest sistem va fi activat automat în cazul unei 
defecțiuni a serviciilor eCall asigurate de terți. Prin urmare, soluția propusă de Consiliu poate 
fi sprijinită de către Comisie.  
În plus, Consiliul a introdus dispoziții privind utilizarea a ctelor de punere în aplicare și 
privind procedurile corespunzătoare ale comitetelor pentru adoptarea lor. Deoarece aplicarea 
acestor dispoziții este destul de limitată și având în vedere compromisul la care s -a ajuns în 
contextul normelor de protecție a vi eții private și a datelor, acest lucru poate fi, de asemenea, 
sprijinit de către Comisie. În ceea ce privește dispozițiile privind comitetele, Comisia regretă 
recurgerea la „clauza privind neemiterea niciunui aviz”, având în vedere că includerea unei 
astfe l de dispoziții constituie o excepție de la Regulamentul (UE) nr. 182/2011, însă, într -un 
spirit de compromis, nu se va opune acesteia.  
În cele din urmă, Consiliul a solicitat mai mult timp de pregătire pentru industrie, pentru ca 
aceasta să se poată confo rma noilor cerințe. Parlamentul European, deși nu a modificat data 
aplicării din propunerea Comisiei, s -a arătat deschis în ceea ce privește o amânare și a 
acceptat în cele din urmă ca regulamentul să se aplice începând cu 31 martie 2018. Comisia 
este de a cord că este necesar un timp de pregătire suficient și poate sprijini compromisul 
privind data de aplicare, cu condiția ca aceasta să fie în concordanță cu calendarul instalării 
infrastructurii eCall în integralitatea ei, așa cum este prevăzut în Decizia n r. 585/2014/UE.  
4. CONCLUZIE  
Deși Comisia regretă, din motive practice, decizia Consiliului de a restricționa delegarea 
Comisiei la o perioadă fixă de cinci ani și includerea „clauzei privind neemiterea niciunui 
aviz” în procedura comitetelor pentru adopt area actelor de punere în aplicare, Comisia nu se 
va opune.  
Consiliul a hotărât cu majoritate calificată.  
În concluzie, Comisia sprijină, într -un spirit de compromis, poziția adoptată de Consiliu.